بجلی کی وزارت
کووڈ وبا سے مقابلے میں توانائی سیکٹر کی سی پی ایس یو کمپنیوں نے کمیونٹی سے ہاتھ ملایا
کووڈ-19 وبا سے مقابلے کے لئے بجلی کی وزارت کے تحت آنے والی پبلک سیکٹر کی مرکزی کمپنیوں سی پی ایس یو نے کثیر جہتی حکمت عملی پر کام کرنا شروع کیا ہے اور ملک بھر میں موجود اپنے دفتروں یا اکائیوں میں تعینات ملازمین اور آس پاس کی کمیونٹیز تک رسائی یقینی بنارہی ہیں۔
سی پی ایس یو نے ایک ساتھ مل کر ملک کے 200 سے زیادہ مقامات پر آئیسولیشن مرکز قائم کئے ہیں جو سی پی ایس یو کے ملازمین ، کنٹریکچوئل ملازمین اور ان کے خاندان کو سروس فراہم کریں گے۔ اس کے علاوہ زیادہ انفیکشن والے علاقوں میں آکسیجن کی سہولت والے کووڈ دیکھ بھال مراکز بھی قائم کئے جارہے ہیں تاکہ اوسطاً متاثرہ لوگوں کی صحت کی دیکھ بھال کی ضرورت پوری کی جاسکے اور سرکاری صحت دیکھ بھال ڈھانے پر بڑھتے دباؤ کو کچھ حدتک کم کیا جاسکے۔ سی پی ایس یو سرگرمی کے ساتھ کئی پہل کررہی ہیں جن میں آئیسولیشن مراکز کا قیام ، ماسک اور سینی ٹائزر کی تقسیم ، آکسیجن سہولت والے بستر دستیاب کرانا، قومی راجدھانی خطے این سی آر میں مختلف مقامات پر ٹیکہ کاری کیمپ کا انعقاد اور آکسیجن کنسنٹریٹر دستیاب کرانا اور آکسیجن پلانٹ قائم کرنے مدد وغیرہ شامل ہیں۔ یہ بات قابل ذکر ہے کہ توانائی کے شعبے کی سی پی ایس یو کمپنیوں نے پی ایم کیئر فنڈ میں 925 کروڑ روپئے کا عطیہ دیا ہے۔
نیشنل ہائیڈور الیکٹرک پاور کارپوریشن  ، کارپوریٹ سماجی ذمہ داری  کے تحت 41.89 لاکھ روپئے کی لاگت سے اترپردیش کے سدھارتھ نگر کے ضلع مجسٹریٹ کو سدھارتھ نگر ضلع اسپتال میں آکسیجن پیدا کرنے والے پلانٹ قائم کرنے میں مدد کی۔ سی ایس آر کے تحت ہی این ایچ پی سی اترپردیش کے دیوریا میں واقع ایل -2 کووڈ سہولت والے گورنمنٹ ضلع اسپتال کے لئے دیوریا کے ضلع مجسٹریٹ کو 5ایل پی ایم صلاحیت والے 60 آکسیجن کنسنٹریٹر دستیاب کرائے ہیں۔ این ایچ پی سی ، فریدآباد میں واقع بادشاہ خان ضلع اسپتال میں سلنڈر بھرنے کی سہولت والا 1000 ایل پی ایم صلاحیت کا آکسیجن پیدا کرنے والا پلانٹ نصب کررہا ہے۔ اس کی خرید کا عمل شروع ہوگیا ہےاور جلد ہی اس پلانٹ کو نصب کردیا جائے گا۔ یہ پلانٹ 8 ہفتوں میں مقررہ مدت میں نصب ہوجائے گا۔
توانائی شعبے کی ایک دیگر اہم سی پی ایس یو نیشنل تھرمل پاور کارپوریشن  نے این سی آر کے لئے 11 آکسیجن پیدا کرنے والے پلانٹ کی خرید کا آرڈر دے دیا ہے۔ اس کے علاوہ دو بڑے آکسیجن پیدا کرنے والے پلانٹ بھی لگائے جائیں گے جہاں چھوٹے سلنڈروں میں آکسیجن بھرنے کی سہولت دستیاب رہے گی۔ این ٹی پی سی ، سی ایس آر مدد سے الگ بھی ملک کے الگ الگ مقامات پر 8 آکسیجن پیدا کرنے والے پلانٹ نصب کررہا ہے۔
اسی طرح توانائی کی وزارت کے تحت ایک دیگر سی پی ایس یو ، آر ای سی ایل نے بھی سی ایس آر ذمہ داریوں کے تحت پونے میں واقع دلوی اسپتال میں 1700 لیٹر فی منٹ آکسیجن پیدا کرنے والے پلانٹ اور 150 کے وی جنریٹر پلانٹ قائم کرنے کے لئے 2.21 کروڑ روپئے کا عطیہ دیا ہے ۔ ایک دیگر پہل کے تحت آر ای سی فاونڈیشن نے اتراکھنڈ کے اودھم سنگھ نگر میں رودرپور میں واقع پنڈت رام سومیر شکلا میموریئل گورنمنٹ میڈیکل کالج کو مدد دی ہے، جسے کووڈ دیکھ بھال مرکز میں تبدیل کردیا گیا ہے۔ اس مرکز میں کل 300 بستر دستیاب ہیں جس میں 36 بستر آئی سی یو وارڈ کے ہیں۔ اس کے علاوہ آئیسولیشن سنٹر اور جانچ سنٹر وغیرہ کی سہولت بھی یہاں پر دستیاب ہے۔ اس پروجیکٹ سے ضلع کے حفظان صحت سے متعلق بنیادی ڈھانچے کو مضبوطی ملی ہے اور مقامی انتظامیہ کو وبا کے اس دور میں بروقت متعلقہ طبی علاج فراہم کرانے میں مدد ملی ہے۔
آر ای سی ایل سی ایس آر پہل کے تحت ملک کے دیگر سات مقامات پر آکسیجن پیدا کرنے والے پلانٹ نصب کرنے میں مدد کررہا ہے جس میں اتراکھنڈ کا پتھورا گڑھ، بیس اسپتال  ، کھگڑیا ، چھترہ ضلع اسپتال  ، ہنٹرگنج سی ایچ سی ، چمبا  ، سول اسپتال بارن  ، ضلع اسپتال ملاپورم  شامل ہیں۔
سی ایس آر پہل کے تحت پاور گرڈ کارپوریشن آف انڈیا لمیٹیڈ  جیسلمیر  اور گروگرام  کے تاؤدیوی لال اسٹیڈیم میں 2 x 50 این ایم 3 کے قیام میں مدد کررہا ہے۔